Video: Polisie, studente raak slaags by WitsFoto: @Ndibza001/Twitter Verskeie studente is Dinsdagoggend in hegtenis geneem waarna ander studente van die Braamfontein-kampus na die onderwys- en mediese kampus in Parktown beweeg het. Wits het studente hierna versoek om weg te bly van die Grootsaal nadat veiligheidswagte, polisiebeamptes en betogende studente slaags geraak het. Die betogende studente het klippe na die veiligheidswagte en beamptes gegooi en ook brandblussers uitgespuit. Universiteitseiendom is ook tydens die voorval beskadig. Die studente het hierna na Solomon Huis beweeg waar ŉ massavergadering tans plaasvind. Verkeer is vroeër Dinsdag erg ontwrig rondom die kampus. Wits het intussen nog nie akademiese bedrywighede opgeskort nie. Protesaksies het Maandag by universiteite regoor die land uitgebreek ná Blade Nzimande, minister van hoër onderwys, se aankondiging oor studiegeld vir 2017. Nzimande het vroeër gesê universiteite kan self oor die verhoging in studiegeld vir 2017 besluit. Die video is deur Constant King op YouTube gelaai: https://youtu.be/pfsucBIuots